Salma Khatun. Salma Khatun — (1990-yil 1-oktyabrda tugʻilgan) Bangladesh kriketchisi, Bangladesh milliy kriket jamoasida oʻynaydi. U oʻng qoʻl bilan zarba beruvchi va oʻng qoʻl bilan oʻyinchi sifatida jamoaviy oʻyinlarda qatnashadi. Salma 2008 va 2020-yillar oraligʻida Bangladesh milliy jamoa sardori boʻlgan, shu jumladan birinchi „Bir kunlik xalqaro“ va „Twenty20 International“ musobaqalarida sardorlik qilgan. Yoshligi. Salma Khatun 1990-yil 1-oktyabrda Bangladeshning Khulna shahrida tavallud topgan. U dastlab Xulnadagi bolalar bilan kriket oʻynashni boshlagan. Salma ilk murabbiyi Imtiaz Xossain Pilu qoʻl ostida shugʻullangan va profssional kriketchi boʻlib tarbiyalangan. Faoliyati. Bangladesh ayollar terma jamoasi 2010-yilda ayollar kriket musobaqasida Xitoy milliy ayollar terma jamoasiga qarshi Osiyo oʻyinlarida tarixiy kumush medalni qoʻlga kiritgan. U Xitoyning Guanchjou shahrida boʻlib oʻtgan Osiyo oʻyinlarida terma jamoa tarkibida ishtirok etgan. Salma 2012-yil 28-avgustda Irlandiyaga qarshi T20I musobaqasida debyut qilgan. 2018-yil iyun oyida u Bangladesh terma jamoasining bir qismi boʻlib, ayollar oʻrtasidagi Osiyo Kubogida ilk bor gʻolib boʻlgan va 2018-yilgi Ayollar oʻrtasidagi Twenty20 Osiyo kubogi turnirida gʻolib boʻlgan. Oʻsha oyning oxirida u 2018-yilgi ICC Womenʼs World Twenty20 Qualifier turniri uchun Bangladesh sardori etib tayinlangan. 2018-yil oktyabr oyida u Gʻarbiy Hindistonda boʻlib oʻtadigan 2018 ICC Womenʼs World Twenty20 turniri uchun Bangladesh terma jamoasi sardori etib tayinlangan. U toʻrtta oʻyinda oltita chetlatish bilan Bangladesh terma jamoasi uchun birgalikda yetakchi boʻlgan. 2019-yil avgust oyida u Shotlandiyada boʻlib oʻtadigan 2019 ICC Womenʼs World Twenty20 Qualifier turniri uchun Bangladesh terma jamoasi sardori etib tayinlangan. 2019-yil noyabr oyida Salma 2019-yilgi Janubiy Osiyo oʻyinlarida kriket turniri uchun Bangladesh terma jamoasi sardori etib tayinlangan. Bangladesh terma jamoasi finalda Shri-Lankani ikki marta magʻlub etib, oltin medalni qoʻlga kiritgan. 2020-yil yanvar oyida u Avstraliyada boʻlib oʻtadigan 2020-yilgi ICC Ayollar oʻrtasidagi T20 Jahon kubogi uchun Bangladesh terma jamoasi sardori etib tayinlangan. Salma toʻrtta oʻyinda oltita chetlatish bilan Bangladesh terma jamoasi uchun yetakchi darvozabon boʻlgan. 2021-yil noyabr oyida u Zimbabveda boʻlib oʻtadigan 2021-yilda ayollar oʻrtasidagi kriket boʻyicha Jahon chempionati saralash turnirida Bangladesh terma jamoasiga kiritilgan. 2022-yil yanvar oyida u Malayziyada boʻlib oʻtadigan 2022-yilgi Hamdoʻstlik oʻyinlarining kriket saralash turnirida Bangladesh jamoasiga kiritilgan. Oʻsha oyning oxirida Salma 2022-yilda Yangi Zelandiyada boʻlib oʻtadigan kriket boʻyicha ayollar oʻrtasidagi Jahon kubogi uchun Bangladesh jamoasiga kiritilgan. Sportchining 2022-yilgi musobaqalarga tayyorgarligi yuqori darajada amalga oshirilayotganligini marabbiyi taʼkidlab oʻtgan.